तथाकथित आजाद जम्मू कश्मीर परिषद् दे चेयरमैन दी हैसियत कन्नै गिलानी ने कश्मीर उप्पर बयान दित्ता ऐ। कांउ सिल दे कोल पाकिस्तान प्रशासित कश्मीर दी विधानसभा ते संविधान गी कुचलने दा हक ऐ। इस्लामाबाद च काउंसिल दी बैठक दे बेल्लै थमां भारत च इक डर व्याप्त होई गेआ ऐ। एह् डर इस्सै वजह कन्नै बी ऐ जे गिलानी ने यूएन प्रस्ताव दे मताबक कश्मीर दा हल मंग्गेआ ऐ जेल्लै के शांति प्रक्रिया अजै अधर च ऐ। मुम्बई हमले परैन्त भारत दा रुख एह् ऐ जे शांति वार्ता गी शुरू करने यां नेईं करने दा पैसला दोषियें दे प्रति पाकिस्तान दे स्टैन्ड गी दिक्खने परैन्त तय कीता जाग। यूएन प्रस्ताव दे मताबक कश्मीर दे हल दे प्रति भारत गी जेह्‌ड़ी एलर्जी ऐ ओह् बी जगजाहिर ऐ। ओह् परवेज मुशर्रफ दी गै भूमिका ऐ जिन्नै लीक थमां परे हटदे होए कश्मीर मामले दा इक नेहा हल सुझाया हा जेह्‌दी वजह कन्नै शांति वार्ता फ्ही पटरी उप्पर आई ही अजै के एह् बी सच ऐ जे मुम्बई हमले परैन्त ओह् फ्ही पटरी थमां उतरी गेई ही। पर हुन गिलानी दे यूएन प्रस्ताव ने भारत च रौह् व्याप्त करी दित्ता ऐ।